rlitschk/wikidir huggingface dataset:
Da Joshua Aaron Fishman (Shikl Fishman, geboan 1926 in Filadelfia, USA; gstoam 2015 in New York City) is a amearikanischa Schbrochwissnschoftla und Soziolog, dea si fü mid kloane und fum ausschdeam bedrode Schbrochn, Mindahaitnschbroch und de sozialn Auswiakungen fu Zwoaschbrochigkait (Bilingualidet, Diglossi) und Measchbrochigkait (Mulitlingualidet, Polyglossi) bschefdigt hod. Seine Schbezialgebid san a nu Schbrochblanung, Schbroch und etnische Idendidet, Schbroch und Religion und Schbroch ois Mochinsdrument. Da Begrif fu da "Diglossi", so wia a heit fawent wiad, is a fu eam. Da Fishman Joshua is 1926 in Filadelfia, im Bundesschdod Pennsilvanien fu de USA, auf d Wöd kema. Seine Ötan haum dahoam Jidisch gret, ea is owa in de gauns noamale öfentliche Schui gaunga. Desweng is a schau fu kloa auf zwoaschbrochig aufgwogsn. Saim Fota woa recht wichdig, das a nem Englisch a nu gscheit de Schbroch fu seine Ötan leand und desweng is a zusezlich nu in a Jidisch-schbrochige Schui gaunga. Fu 1944 bis 1948 hod a auf da Univeasidet fu Pennsylvania schdudiad und an Betschela in Gschicht und an Masda in Psichologi gmocht. Danoch woar a fia kuaze Zeid Schdudent fum Max Weinreich, im berümtn Hearausgeba fu de YIVO-Bladl (Yidisher Visnshaftlekher Institut). Doatn soid a in ana Foalesung da
Diglossi is a bsondane Foam fu Zwoaschbrochigkaid. Des Woat beschreibt de Zwoaschbrochigkaid fu ana gaunzn Gsöschoft, bai dea s a unkloas funkzionales Fahötnis bzw. a schdendige Konkuarenz gibt, etnweda zwischn zwoa gauns untaschiadliche Schbroch oda zwischn zwoa variantn fu relatif no fawauntn Schbrochn. Dabai is oiwai oane fu de zwoa de hoch aungsenge (H, fia high) und de aundane de mid am schlechdan Imidsch (L, fia low). Baischbü san Spanisch und Englisch in Kalifoanien, Samisch (fu de Lapn) und Finisch in Finlaund oda a Hochdeitsch und Dialekt bai uns. De maisdn Schbrecha fu so ana Gsöschoft kinan baide Variedetn bzw. oi zwoa Schbrochn, de de Diglossi-Situazion ausmochan. Se fawendn owa de oane Schbroch blos fia beschdimte Situazionen, wia zum Baischbü im briwatn Bereich, in da Familie oda unta Freind. De hoch aungsenge H-Schbroch is dafia fia de ofizieln Sochan resawiad, wia im Beruf, waun ma a Aunschbroch hoit, in de Medien oda in da Schui (do a oft neta bai Brüfungen). So a Diglossi-Situazion is owa nia wiakli schdabil, sondan de zwoa Schbrochn konkuarian schdendig um de Geschbrechs-Situazionen, in denan ma entweda de oane oda de aundane fawent. D Bolitik oda aundane Insdiduzionen kinan a aktif in den Wetschdraid aigreifn
Dr Kolterer Sea lieg eingebettet in de typischen Sidtirouler Weingiater im Siden vo Koltern on dr Grenzn zu Tramin. Dr wermschte Olpensea hot sich zu an beliabtn Ferienziel fir Geniaßer entwickelt. Bekonnt isch der Kolterer Sea a fir sein Wein, den Kolterer Sea Auslese (Kalterersee Auslese). Kalterersee online
D Airopeische Union (EU - European Union) hod 28 Midglidslenda und 24 offizielle Amts- und Oawadsschbrochn. Des ganze basiad auf ana Faoadnung, de de easchde Faoadnung fu da EWG (airopeische Wiadschoftsgemainschoft) im Joa 1958 iwahaupt woa (Text fu da VO 1/1958 untn). De widarum basiad aufn Artikl 290 fum EGV (Fadrog zua Grindung fu da airopeischn Gemainschoft), wo s hoast: "D Regelung fu da Schbrochnfrog fia de Oagan fu da Gmoaschoft wiad unbeschot fu da Fafoansoadnung fum Grichtshof, fum Rod aischdimig bschlossn" (ned rechtsfabindliche boarische Iwasezung). In denane Aumtsschbrochn kau a jeda Biaga de Oagane fu da EU kondaktian, a Brinzip wos duachn EG-Fadrog (Art. 21 und 314) grögit is. Zusezlich gibt s in da airopeischn Union nu Mindahaitnschbrochn, de in am oda mearane Lenda regional oda a iwaregional auneakaunt san, owa ned Aumtsschbrochn fu da EU san. De EU fapflicht si und iare Midglidslenda owa in da "Charta fu de airopeischn Regional- und Mindaheitnschbrochn" fu 1992 soichane Schbrochn und de Schbrochnfüfoit zum ochtn und reschbekdian. Im oidaglichn Umngaung fu de EU-Oagane untaranaund gibt s 3 Oawadsschbrochn, des san Englisch, Franzesisch und Deitsch, damid de Beaumtn und Leit de fia de EU in Brüssl, Schdrasbuag, usw. sitzn, laichda oawatn kinan.
Austriazismus (Plural: Austriazismen) sogt ma auf hochdeitsch in da geamanisdidschn Schbroch- und Literatuawissnschoft zu Weata, Redewendungan und gramatische Foaman, de eigentli nua in Estareich so vawent wean. Austriazismen kinan Bsondahaitn vu da estareichischn Variantn vum Schdandard-Deitsch sei, oda oafoch Sochan ausn Dialekt, des hoast Weata aus da boarischn Schbroch so wia s in Estareich gret wiad. Duach des das Estareich a aigena Schdod is, hod si a a aigane Beaumtn-Schbroch entwükit. Desweng gibt s an Haufn Weata de ma im estareichischn Hochdeitsch aundas sogt ois wia in Deitschlaund oda da Schwaiz, de owa drozdem koarekt und Schdandard-Deitsch san - hoid in seina estareichischn Variant. Baischbü san: (in de Klamman steht as deitsche Hochdeitsch) Fawoitung: Nationalrat (Bundestag), Landeshauptmann/frau (Ministerpresident), Bezirksgericht (Amtsgericht), Bürgermeister (Oberbürgermeister), Landesgericht (Landgericht), Landesrat (Mnister eines Bundeslandes), Klub (Fraktion), Klubobmann (Fraktionsvorsitzender), ... Ausbüdung: Volksschule (Grundschule), Matura (Abitur), Lehrling (Azubi), Kindergarten (Kindertagesstätte, Kinderladen), Schularbeit (Klassenarbeit, Schulaufgabe), Hausübung (Hausarbeit, Hausaufgabe), ... Beruf: Tischler (Schreiner), Fleischhacker (Metzger), Rauchfangkehrer (Schornsteinfeger, Kaminkehrer), Traffikant (Kioskbesitzer), ... Kuchivokabular: Kren (Meerrettich), Topfen (Quark), Obers (Sahne), Zwetschke (Pflaume), Rote Rüben, Rauna (Rote Beete), Marillen (Aprikosen), Pommerantschn (Orange, Apfelsine), Ribisl (Johannisbeere), Karfiol (Blumenkohl), Germ (Hefe), Fleischlaibchen (Frikadelle, Bulette), Fisolen (grüne Bohnen), Eierschwammerl (Pfifferlinge), Hendl (Hühnchen), ... Zeid und Datum:
Des Konzept fum schbrochlichn Subsdrat, Supasdrat und Adsdrat is a linguisdischs Model mid dem ma de hisdoarische Faendarung fu Schbrochn und de Entwiklung fu neiche Schbrochn guad beschreim kau. Es wiad hauptsechlich in da romanisdischn Schbrochwissnschoft und in da indoairopeischn Linguisdik (IE) fawent, kau owa genau so fia d boarisch Schbrochgschicht heagnuma wean. Baim Subsdrat fu ana Schbroch haundlt si si um de Schbuan fu ana frian Schbroch, de daun fu ana aundan iwalogat oda fadrengt woan is. Gauns oft woa des da Foi bai Foiksgrupn und indigena Befökarung, de fu ana kulturel hecha schdeadn Kultua iwalogad, fadrengt oda a earowat woan is. De Schbrecha fu da Subsdrat-Schbroch haum daun maisdns recht schnö, des hoast in zwoa oda drai Genarazionen zu da Schbroch fu da zivilisatoarisch, milidearisch oda wiatschoftlich dominantn Kultua und Schbroch. A guads Baischbü san de Röma, de untam Julius Zesar Galien earowat haum. Danoch haum de Röma de neiche Brovinz kolonisiad, Schdossn baud, eana Fawoitung inschdaliad und Legioneara aus Italien aungsidlt und in a boa Genarazionen woa de keltische Schbroch fu de Galia faschwundn und se haum ole zum Latein oda am Dialekt fum Latein gwegslt. Waun owa a gaunze Befökarungsgrupn d Schbroch wegslt, daun nemans oiwai
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Luxnbuag is a Groußheazogtum und Midglid vo da Eiropäischn Union. Es buidt zamma mid Bejgien und de Niederlande de Beneluxstootn. Luxnbuag grenzt on Frankreich (Grenzleng: 73 km), Bejgien (Grenzleng: 148 km) wia aa on de deitschn Lenda Rheinland-Pfoiz und Saarland o. (Grenzleng midanand: 138 km). Luxnbuag is mid ana Fläch vo 2586,4 km² da zwoatgleanste Stoot vo da Eiropäischn Union. Es is blos 14 km² greßa ais des Saarland, und damid deitle kleana wia de zwoa boarischn Landkroas Rousnam und Traunstoa midanand. Da Nam vom Groußheazogtum leit si vom middlhouchdboarischn Lucilinburhuc, speda Lützelburg ob, wos nix andas wia „kloane Buag“ hoaßt, de bei da Haptstod Luxnbuag entstana is. De Grafschoft Luxnbuag is 963 as easchte Moi urkundle afdaucht. 1354 is' Heazogtum worn. Im 14. Joarhundat hot de Dinastie vo de "Luxnbuaga" via deitsche Koasa gstejt. 1441 is des Land ans Haus Burgund kemma, vo doat 1477 an de Habsbuaga, seit 1522 an de spanische Linie. Mit'n Spanischn Eabfoigekriag is a Dal vo de Estareichischn Niederlande worn und 1795 on Frankreich kemma. Afm Weana Kongress is 1815 zu oam mid de Niederlande in Personajunion vabundna Groußheazogtum worn. 1839 hot Luxnbuag mea ois de Hejftn vo seim Terretorium
Mid Siddeitschland is a ned ganz akkurat definiade Region gmoant, in de je nochdem wia mas auslegt, oi Gebiat innahoi und außahoi vo da Bundesrepublik Deitschland dazuazejt wean. Politisch gseng is nomalaweis grob da sidliche Teil vo Deitschland mid de Lända Bayern, Baden-Württemberg, Sidhessn, manchmoi a am Saarland und da Pfoiz gmoand. Oft wiad a d Mainlinie ois nadialiche Grenz ogehm, de an histoarisch breissisch prägtn Noadn und an estarreichisch prägtn Sidn vom deitschn Sprochraum trennt. Sprochwissnschaftle is da obadeitsche Sprochraum (Obadeitschland) gmoand, der wos dann a Estarreich, Liachtnstoa an Tei vo da Schweiz und Italien mied eischliaßt. Da ganze siddeitsche Raum is im Gengsatz zum Noaddeitschn Raum a zum Groußteil stoag katholisch prägt. Noch am Entwuaf vom US-amerikanischn Finanzminista Henry Morgenthau nochm Zwoatn Weidgriag häd Deitschland in a unobhängigs Siiddeitschland und Noaddeitschland teid wean soin, damid vo Deitschland koa Angriffsgriag nimma ausgeh ka. Da Morgenthau-Plan, wia se des schimpft, is oba dann boid vom US-Presidentn Franklin D. Roosevelt wieda vawoafa woan. Wenga da kuituarejn und sprochlichn Vabundndheid zwischn de Lända Bayern, Baden-Württemberg und Estarreich gibts a de Ibalegung, dass ma se zu an oagna Land zamduad (a grouße Oipmrepublik). Süddeutsche Zeitung Weißwurstäquator
Oidboarisch is de Bezeichnung fia de boarische Sproch in da Zeid vom 8. Joarhundat bis Mitte 11. Joarhundat n. Kr. Olle westgermanischn Idiome in dera Zeid, wo de Zwoate Lautvaschiabung stottgfundn hod, wern zum Oidhochdeitschn zejd. Des woa koa homogene Sproch, sundan hod aus mearan Varietaetn bstandn (Oidboarisch, Oidalemannisch, Oidfränkisch). Bedeitnde oidhochdeitsche Sprochdenkmoi san in Oidboarisch vafosst, meglichaweis aa de ejtasdn. Oidboarische Sproch moant oisdann ned es moderne Boarisch vom heitign Oidbayern, sundan de Urform dovo. Oidboarisch is im 6. Joarhundat in da Region neadli vo de Oipn und sidli vo da Donau entstandn. Im Joar 488 n. Kr. hod es Remische Reich de Donaugrenz nimma vateidign kena und de ehemolign Provinzn Noricum und Raetia afgem. Nacha san west- und ostgermanische Gruppm vo vaschiedna Staemm ins Gebiet voadrunga und hams bsiedlt. Zamma mit am Tei vo da remischn Bevejkarung, wo bliem is, hod si do draus da Stamm vo de Bajuwarn entwicklt. Zua sejm Zeid is de boarische Sproch entstandn. Aus da Sprochgenese san aa de vaschiednan Eifliss afs Boarische nochvoiziagbor: westgermanisch (alemannisch, frenkisch), ostgermanisch, romanisch und slawisch. Aus da Ofangszeit gibts owa koane Sprochdenkmoi, de Schriftdokumente aus dera Zeid worn in Latein gschriem. Es Ofangsdatum vom Oidboarischn eagibt si
D Exhortatio ad plebem christianam is a kristlicha Text aus'n frian Mitloita und oane fu de ödastn schriftlichn Beleg fu da Oid-Boarischn Schbroch iwahaupt. De "Eamuntarung an s kristliche Foik", wia de wöatliche Iwasezung hoast, schdaumt ausn frian 9dn Joahundat und is da ödasde Katechismus in am westgeamanischn Idiom iwahaupt und damid ned neta oana fu de wichdigstn Beleg fum frian Boarischn sondan a fum Oidhochdeitschn iwahaupt. Intressant is a da Einblick in de religiöse Situazion fu de domoling Boarn. Da Text fu da Exhortatio ad plebem christianam is zwoaschbrochig auf Lodain und Oid-Boarisch gschrim und hod an religiesn Inhoit. Iwasezt hoast da Ditl so fü wia Auffoadarung oda Eamuntarung an s'Kristnfoik und es ged drum, das da Fafossa si beklogt, das de boarischn Kristn de heilige Schrift und de wichdigstn Gebet ned gscheit kenan. Des soid mid dem Manuskript fabessat wean und desweng wiad zan Baischbü s'Fotaunsa und s'Credo, oiso s'katholische Glaumsbekentnis auf Oid-Boarisch iwasezt, wai si de Glaibing damid sicha laichda dan, wia mim lodainischn Text. De Schrift soid so a a Hüfsmitl fia Pfoara und Mönch sei, de in da boarischn Region auf Mission untawegs han oda si pastoaral um de kristlichn Bajuwarn schean. Da Text richt
S Fraisinga Paternoster is a oid-boarische Iwasezung fum "Fota Unsa", de im Bisdum Fraising am Aufaung fum 9. Joahundat gschrim woan is. S Bisdum fu Fraising woa domois oana fu de wichdigsn Bischofssiz in da boarischn Gegend und hod a oane fu de gresdn und in deara Zeid wichdigsn Schreibschdum (Scriptorium) ghobt. Doat hod a boarischa Mönch s "Foda Unsa" fu Latein auf Boarisch iwasezt, damid de Kiachgea, de jo maisdns ned Latein kina haum, des a faschdengan. Da oaginal oid-boarische Text ged aso, de Iwaschriftn (fet) san oiwai auf Latein (hochdeitsche Iwasezung in Kursif). Noch da diarektn oid-boarischn Iwasezung hod da Schreiwa a nu a deologische Daklearung a auf oid-boarisch hiigschrim: Pater noster qui es in celis. (Vater unser der du bist im Himmel) Fater unser, du pist in himilum. Mihhil gotlich ist, daz der man den almahtigun truhtin sinan fater uuesan quidit. karisit denne, daz allero manno uuelih sih selpan des uuirdican gatoe, cotes sun ze uuesan. Sanctificetur nomen tuum. (Geheiligt werde dein Name) Kauihit si namo din. Nist uns des duruft, daz uuir des dikkem, daz der sin namo kauihit uuerda, der eo uuas uuih enti eo ist; uzzan des dikkames, daz der sin namo in uns
D'Kassla Konveasazionen han a Saumlung fu mitloitaliche Haundschrifdn, de ungefea um s'Joa 810 noch Grisdus in da Region fu Rengschbuag gschrim woan san. Da Kodex beschded aus 60 Peagament-Bladl in am Foamat fu 20x14 cm und eana Schbroch is dailwais Lodain und dailwais des domolige Oidboarisch. Da Text is ois Haundbuach fia Mönch schrim woan und es ged um t'kristliche Religion, owa a um braktische Dips, wia ma mid de Leit in da bajuwarischn Region redn soid. Dea Tei is schbrochwissnschoftlich bsondas intressant, wai a fia Lesa, de ned de Schbroch fu de Bajuwarn kinan, wichdige Frasn und Foamuliarungen aus'n Oidog fu Lodain auf Oidboarisch iwasezt und ma so a Infoamazionsgwön dafia hod, wia de Leit domois gret haum. Des Manuskript ligt heit in da Murhardschen Bibliothek fu da Uni Kassl, dohea a da Naum. auf denan Argumentazionshüfn fia Pfoara und Mönch schdengan und a nu aundane deologische Aisfiarungen, de ois Kassla Glossn bekaunt san. Da Inhoit is in 5 Obschnit aidaild. Fu da schbrochwissnschoftlichn Foaschung is da Glossn-Tei da wichdigane, wai doatn lateinische Weata und Redewendungen ins Oid-Boarisch iwasezt woan san. Des woan de easchdn zoghoftn Fasuach, d'aigane Muadaschbroch a zum aufschreim und des wos ma sunst neta sogt
S Wessobruna Schöpfungsgedicht, maunchmoi a Wessobruna Gebed (engl. Wessobrunn Prayer) gnend, is oana fu de ödasn Text aus oid-hochdeitscha Ziad, dea ungefea um s Joa 790 im owaboarischn Glosda Wessobrun gschrim woan is und oane fu de ödastn Beleg fia d oid-boarische Schbroch is. Da Text Aufaung fu dem Manuskript is owa in Oid-Segsisch, bzw. auf Oid-Englisch gschrim. Desweng is des a a wichdigs Dokument fia englische Schbrochfoascha. S Gedicht is nochn Wessobruna Glosda im boarischn Pfofnwünki benaunt, wo de oanzige eahoidane Obschrift fia Joahundat im Archif gleng is. Haid is des oid-boarische Dokument in da Schdodsbibliodek in Minga (Signatur: Clm 22053, III, ff 65b/66a). Auf n Bladl mid da Numa 65v/66r is zwischn de lateinischn Text des oid-boarische Gedicht dazwischn. De Haundschrift wiad ungefea ums Joa 790 oda a weng schbeda datiad. De oanzige fablime Obschrift schdaumd owa ausn da Zeid um s Joa 814. Da Dichda fu de Feas is unbekaunt, owa duachn inhoitlichn Kondext und a boa linguisdische Aignheitn (schau untn), is zimil woaschainli, das des gaunze noch am Anglo-Segsischn Foabud gschrim woan is, fian Zwek fum Missionian fu de domois dailwais nu heitnischn Leit in Baiern. Wo des Manuskript genau gschrim woan is, woas ma ned.
-25.429755555556-49.271741666667934Koordinaten: 25° 26′ S, 49° 16′ W Curitiba, a Groußstod in Brasilien, is d Haptstod vo Paraná (Bundeslound). De Stod is de gräßte Stod vo Sid-Brasilien, mid 1.8 Milliona Eihwohna (2010), und is s politische, wirtschafdliche und kulturelle Zentrum vo Sid-Brasilien. Krakau, Poin Poin Guadalajara, Mexiko Mexiko Himeji, Japan Japan Orlando (Florida), USA USA Jacksonville (Florida), USA USA Coimbra, Portugal Portugal Webseitn Tourismusbüro Koordinaten fehlen! Hilf mit. ... Instituto Brasileiro de Geografia e Estatística (IBGE): Sinopse do Censo Demográfico 2010: Curitiba. (Nicht mehr online verfügbar.) Ehemals im Original [1]; abgerufen am 25. Juli 2013 (portugiesisch).@1@2Vorlage:Toter Link/www.ibge.gov.br (Seite nicht mehr abrufbar; Suche in Webarchiven)
S Fraisinga Bedrusliad is des ödasde deitsch-schbrochige Kiachnliad ausn Mitloita, des ma heit kend. In Wiaklichkaid iss owa in da oid-boarischn Variantn fum Oidhochdeitsch dicht und aufgschrim woan und is desweng a a wichdige Beleg fia de gauns oide Foam fu da boarischn Schbroch. Fafosst woan iss fu am heit unbekauntn Mönch, umara um s Joa 880 noch Grisdus, im Scriptorium fum Glosda Fraising. Haid ligt s in da Boarischn Schdodsbibliodek in Minga (clm 6260 S.158b) S Fraisinga Bedrusliad is a Gsaung iwan heiling Bedrus und is des oanzige Gedicht aus oidhochdeitscha Zeid, bai dem in da Haundschrift d Melodi duach Neumen audeit is. Neumen san kloane Markiarungen iwan Text, de zum Baischbü a bai de Gregorianischn Koarel fawent woan san, wai s jo domois nu koane Notn zum aufschreim fu Musi gem hod. D easchdn zwoa Schdrofn fum Gedicht haundln dafau, wöchane Moch in Heiling Bedrus iwagem woan is und das ea an da Hümmisdia schded und entschait, wai aini kimt und wea ned. De drite Schdrof foadat de Glaibing auf, dass an dn Bedrus fiabitn, das a gnedi is und de Sünda aini lost. D Schbroch fum Bedrusliad is Oid-Boarisch, wia s in deara Gegend domois gret haum
Snouboaden (oda kurz boaden) oda a - füa de de Englisch-Kenna Snowboarden - is a Winterspoatoat. Im Gengsats zum Schifoan hot ma ned zwoa Brettl unta de Fiaß, sondan nua oans. Seid de früha achtzger Joar hots bei de Amerikaner de Spoatoat gem, aber eascht Anfang der neinzger Joar hot ma des bei uns scho moi keaht und hot a weche am Berg drommad gseng. D'Junga deana heitzudog eher snouboaden ois schifoan und es gibt a scho a richtige Sene. Seid 1998 is es a a olümbische Distsiplin. Beim boaden gibts verschiane Breddl. Freerideboards: guad zum fohrn im Tiafschnee Freestyleboards: guad zum springa Racebaords: guad zum schnell fohrn Mit am Breddl, wau ma alls mach ka, des hoaßt si dann All-montain- oder All-Terrain-Board. Des snouboaden kummt as'm englischen. Desweg'n sogt ma als baorder alls aaf englisch. Di wichtigsten Nama an so am Breddl san: nose: 'd Spitz vom Breddl, vorn tail: hinten d' Frontsidekant'n: Dia Kant'n vom Breddl, wau 'd Zechaspitz'n san d' Backsidekant'n: Dia Kant'n vom Breddl, wau 'd Fersn is Stance: Wia weid da Abstand zwisch'n federa und hintera Bindung is Plattenbindung: dau geiht ma mit die Skistüfl nei, meistens san dia af'm Raceboard drom Softbindung: dau geiht
Brackeln, oda aa Bragge, is a gonz oids Gsejschoftsspui, speziej in Bayern. Dobei werd a Hoizscheidl aufrecht higstejd, und jeda Spuia legt a Münzn ohm drauf, mit'm Wapperl noch ohm. Nachad vasuachand de Spuia da Reih noch, des Hoizscheidl mitana Metoischeibn ausara ausgmachtn Entfernung vo zirka 15 Meter z treffa. Wenn des glingt, ghern dem Werfa de Münzn, de mit dem Wapperl nach unten am Bodn liegn. De andan wern wieder aufs Scheidl glegt, und weida geht's mitm nächstn Werfa. Bragge-Werfa hoid aus Bragge-Ziel mit Münzn ohm drauf Droffa! Youtube: Braggeturnier in Teisbach Freiwillige Feuerwehr Gerzen: Bragge Wettkampf Brackeln beim SV Zustorf eV
Da Codex Abrogans, a keronischs Weatabuach gnend, is a mitloitaliches Latein/Oid-Boarisch Weatabuach ausn 8. Joahundat, in dem a Mönch, woaschainli da siddiarola Arbeo fu Freising, lateinische Wöata in de regionale geamanische Schbroch iwasezt hod. Es güt ois woaschainil ödasdes "deitsches" Buach, des bis heit iwalifat woan is. Des Oaginal gibt s owa heit neama, sondan blos a fragmentarische Obschrift ausn Joa 810 und a komplete Veasion in Oid-Alemanisch de heit in da Schdiftsbibliodek fum Glosda Sankt Gallen aufbewoad wiad(Codex Sangallensis 0911). De missioniaradn Mönch im frian Mitloita haum des Grsisdndum zu de geamanischn Schem bringa woin und dafia lateinische reliöse Text in de geamanische Schbroch fu de neichn Glaibing iwasezn miassn. Ois Hüf zum preding und a zum Latein leana fia de neichn geamanischn Mönch in de Glesda is des Abgrogans-Weatabuach auglegt woan. Abrogans hoasts desweng, wai des des easchde Woat is, des auf da easchdn Seitn schded (abrogans - dheomodi. = demiatig). Da Abgrogans Codex basiad woaschainli auf am Latein/Latein Glossarium, wo iagendwo in Italien, woaschainli im Glosda Vivarium in Kalabrien a Weatabuach fia södane und schwa faschdendliche lateinische Weata in bessa faschdenliche modeanare iwasezt woan san. De domolign Leit in Italien haum nemli des klassische Latein a schau
Frittatnsuppn, aa Pfannakuachasuppn oda Oakuachasuppn, is a Suppn in de wos obkuihde, in Stroafn gschnittene, mid Muskat und Soiz herzhaft gwiazte Palatschinken ois Einlog vawendt wern. Moastns nimmt ma a kräftige, klaare und recht hoasse Rindssuppn, de wo ma iwa de zeascht ins Della glegtn Fritattnstroafn giasst und dann mit Schnilla oda Bedasui garniat. De Frittatnsuppn ghead zu de estreichischn Nationalspeisn, is awa aa in olle boarisch- und alemannischsprochigen Regiona sehr beliabt. Z alemannisch hoassts nacha Flädlesuppe oda Flädlisuppe. Erhard Gorys: Das neue Küchenlexikon. dtv, Minga 1994–2002, ISBN 3-423-36245-6. Alexandra Gürtler, Christoph Wagne]: Das neue Sacher Kochbuch. 2. Auflage. Pichler, Wean 2007, ISBN 978-3-85431-350-2. Kirchdorfer, Trudl: Bayerische Spezialitäten: 200 Rezepte aus Ober- u. Niederbayern, dem Bayer. Wald u.d. Oberpfalz, aus Franken u. Bayer.-Schwaben, Heyne, München, 1981, ISBN 3-453-40061-5
Des Muspilli Manuskript is a oid-boarisches Gedicht ausn frian Mitloita und wiad ziaka auf s Joa 870 datiad. Es is oans fu de zwoa oanzign eahoidanen epischn Gedicht aus deara Zeid, des zwoat is des Hildebrandsliadl, wos a auf oid-boarisch, mid am oid-segsischn Aufaung gschrim is. S Muspilli-Gedicht is ned neta a wichdigs Foaschungsobjekt fia n Uaschbrung fu da boarischn Schbroch, sondan a a intresanta Einblick in de domolige Zeid und a waidara Bewais, wos fian Schdönweat des Boarische am Aufaung fu da oidhochdeitschn Schbroch ghobt hod. Muspilli hoast s desweng, wai des Woat drin fia kimt und ma bis heit ned genau woas, wos des hoassn soid. S Muspilli Gedicht is zu ana Zeid entschdaundn wia de Bajuwarn schaun laung Kristn woan und a da Text is a müsdische, finsdare, owa gauns kristliche Gschicht iwa des, wos mid da Sö fu am Mensch noch Dod gschiacht. D Heascha fum Hümi und da Hö schdreidn um de Sö fu dem gschoabanen Mensch und da Siga soid s griagn. Danoch ged s waida mid da Gsicht fum Borfet Elias ausn oidn Desdament und seim Kaumpf mim Antigrist, dea nochn Text noch, genau foam Jingstn Gricht bassian wiad. De zwoa kempfn ois